Diari Oficial de la Generalitat Valenciana


Sumari del DOGV 1910, del 24-11-1992 (1992/826454)

ACORD de 10 de novembre de 1992, del Govern Valencià, pel qual aprova definitivament el projecte de modificació puntual del Pla General Municipal d'Ordenació Urbana d'Alacant, sobre la variant provisional del traçat de la línia de ferrocarril de via estreta dels FGV d'Alacant a Dènia, al seu pas per la platja de Sant Joan.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1910

Data del DOGV
:   24-11-1992

Secció del DOGV
:   ALTRES DISPOSICIONS

Número del document
:   1992/826454


Data del document
:   10-11-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 10 de novembre de 1992, del Govern Valencià, pel qual aprova definitivament el projecte de modificació puntual del Pla General Municipal d'Ordenació Urbana d'Alacant, sobre la variant provisional del traçat de la línia de ferrocarril de via estreta dels FGV d'Alacant a Dènia, al seu pas per la platja de Sant Joan.  
El Govern Valencià, en la reunió de 10 de novembre de 1992, adoptà l'Acord següent:  
Vist l?expedient relatiu al projecte de modificació puntual, sobre la variant provisional del traçat de la línia de ferrocarril de via estreta dels Ferrocarrils de la Generalitat Valenciana d'Alacant a Denia, en un tram dels Programes d'Actuació Urbanística dels sectors de sol urbanitzable no programat números 4 i 5, del Pla General Municipal d'Ordenació Urbana d'Alacant.  
Antecedents de fet  
Primer  
L'Ajuntament d'Alacant, en la sessió plenària del 7 de febrer de 1992, n'acordà l'aprovació provisional, després de complir els tràmits d'aprovació inicial, el dia 3 de maig de 1991; i exposició pública, mitjançant anuncis apareguts al Butlletí Oficial de la Província d'Alacant el 10 de juny de 1991, al Butlletí Oficial de l?Estat el 18 d'octubre de 1991, en el Diari Oficial de la Generalitat Valenciana el 4 de setembre de 1991, i en el diari «Información» d'Alacant el 1 de juny de 199 1.  
Segon  
La documentació la integren una memòria i plànols d'informació i d'ordenació. Així mateix hi ha a l?expedient informes favorables emesos el 29 d'abril de 1992, per la Diputació Provincial d'Alacant, i el 17 de juliol de 1992, per la Comissió Territorial d'Urbanisme d'Alacant.  
Tercer  
Aquesta modificació té com a objectiu el desviament alternatiu i provisional en un tram del traçat de la via estreta de la línia de Ferrocarrils de la Generalitat Valenciana d'Alacant a Denia, al seu pas per la platja de Sant Joan, en l?àmbit dels sectors de sòl urbanitzable no programat -Programa d'Actuació Urbanística 4 i Programa d'Actuació Urbanística 5-, sense substituir ni eliminar el traçat principal previst en el Pla General Municipal d'Ordenació Urbana d'Alacant, per a possibilitar l?execució d'aquests programes adjudicats en sengles concursos, que preveu el desplaçament del ferrocarril previst en el pla general i imposen als adjudicataris la càrrega d'emprendre aquesta desviació.  
Aquesta modificació la justifica la dificultat de fer factible la desviació pel terme municipal del Campello, cosa que comporta mantenir la línia existent que travessa en diagonal el Programa d'Actuació Urbanística 4 i, doncs, la inviabilitat del seu desenvolupament.  
El traçat alternatiu que es proposa consisteix en la desviació de la línia fèrria, en el punt on el traçat principal es desvia cap al municipi del Campello, que passarà a través de terrenys del parc públic que hi ha entre els programes d'actuació urbanística 4 i 5, i enllaçarà amb el traçat actual de primera línia de platja. Quart  
El Conseller d'Obres Públiques, Urbanisme i Transports va emetre un informe favorable sobre el projecte mitjançant Resolució de data 27 de juliol de 1992.  
Cinquè  
El Consell d'Estat va emetre dictamen favorable el primer d'octubre de 1992.  
Fonaments de dret  
Primer  
La tramitació ha estat correcta, segons el que exigeixen els articles 109 i 114 per remissió del 128 del text refós de la Llei sobre Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, en relació amb els articles 126 al 130 del Reglament de Planejament, per remissió del 161.1 del mateix text legal. I ja que el traçat alternatiu proposat per a la via fèrria del «trenet» travessa sòl destinat a sistema general d'espais lliures -parc urbà- previst entre els programes d'actuació urbanística número 4 i 5, pel Pla General Municipal d'Ordenació Urbana vigent a Alacant, i comporta, encara que siga provisionalment, un ús urbanístic diferent de les zones verdes i espais lliures previstos en el pia, s'ha seguit el procediment especialment previst, per a las modificacions qualificades, en l'article 129 de l?esmentat text refós de la Llei sobre Règim del Sòl i Ordenació Urbana.  
En conseqüència, s'han obtingut els informes favorables del Conseller d'Obres Públiques, Urbanisme i Transports i del Consell d'Estat, previs a l'aprovació pel Govern Valencià.  
Segon  
La documentació es considera adequada i suficient, tenint en compte l'objecte de la modificació plantejada, i se n'ajusta el contingut a les determinacions establertes en l'article 72 del vigent text refós sobre el Règim del Sòl i Ordenació Urbana i en els articles del 37 al 42 del Reglament de Planejament.  
Tercer  
El vigent Pla General Municipal d'Ordenació Urbana d'Alacant, definitivament aprovat el 27 de març de 1987, preveu un traçat nou del ferrocarril, el desplaça del que ara hi ha a la primera línia de platja i el continua al terme municipal del Campello. Considera l'actual traçat com fora d'ordenació, que hipoteca la seua existència al desenvolupament urbanístic de les àrees per on passa (últim tram de la platja de Sant Joan, part de l'antic sector 3n) ja que no resulta admissible, tenint en compte l'experiència actual, fer compatibles nous desenvolupaments urbans amb l'actual instal·lació ferroviària».  
D'altra banda, en el document annex de l?esmentat Pla General d'Ordenació Urbana es preveu, respecte als programes d'actuació urbanística números 4 i 5, la impossibilitat de la seua realització, mentre que el traçat de FEVE no s'adeque al revist en el pla general a fi d'evitar els perills i les incompatibilitats que aquesta instal·lació, en la seua situació actual, eprelenta en el seu recorregut a través d'àrees urbanes poblades. Es per això que la primera obra d'infrastructura que cal emprendre és precisament la de la desviació esmentada.  
Per tot això, i tenint en compte l'interès públic que comporta l?execució d'aquest sistema general, s'efectua, amb la modificació, una part del traçat del ferrocarril previst al Pla General d'Alacant (el que passa per l?àmbit del PAU número 4) ajustat a les seues previsions, amb l?única finalitat d'enllaçar aquest tram, d'acord amb el pla general, amb el tram en el qual encara hi ha l'anterior traçat. Sense perjudici que, quan pertoque, la desviació pel parc públic puga ser substituïda per la prevista inicialment, a través del terme municipal del Campello, es considera suficientment justificada la modificació proposada, si bé s'ha d'assenyalar que caldrà adoptar les mesures tècniques necessàries per a garantir, en tot cas, que l?execució del nou traçat alternatiu i provisional, de l?esmentat «trenet» dels Ferrocarrils de la Generalitat Valenciana en el seu recorregut per la platja de Sant Joan, puga ser plenament compatible amb l?ús públic d'oci i esbarjo al qual estarà destinat el parc públic previst, i no trenque la continuïtat funcional que podria derivar-se de la fragmentació del primitiu espai en tres compartiments de superfície inferior.  
Quart  
La modificació plantejada s'ha de qualificar com una alteració puntual de les determinacions del Pla General Municipal d'Ordenació Urbana d'Alacant que no n'implica la revisió, per tal com no s'adopten nous criteris respecte de l?estructura general i orgànica del territori ni de la classificació del sòl, conformement al que disposa en l'article 126 del vigent text refós de la Llei sobre Règim del Sòl i Ordenació Urbana.  
Vistos els preceptes esmentats i la resta de normes aplicables, en exercici de les competències atribuïdes en l'article 2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Govern Valencià, a proposta del Conseller d'Obres Públiques, Urbanisme i Transports i d'acord amb el Consell d'Estat, el Govern Valencià  
ACORDA  
Aprovar definitivament la modificació puntual, sobre la variant provisional del traçat de la línia de ferrocarril de via estreta dels Ferrocarrils de la Generalitat Valenciana d'Alacant a Dénia, en un tram dels programes d'actuació urbanística dels sectors de sòl urbanitzable no programat número 4 i 5, del Pla General Municipal-d'Ordenació Urbana d'Alacant, si bé el corresponent projecte tècnic que s'elabore haurà d'oferir una solució adequada que garantesca l?ús públic i la continuïtat funcional del parc públic a través del qual es pretén desviar el «trenet» al seu pas per la platja de Sant Joan.  
València, 10 de novembre de 1992.  
El Conseller Secretari del Govern Valencià,   
EMERIT BONO I MARTINEZ